CELEX: 22009D0159
Language: fi
Date: 2009-12-04 00:00:00
Title: ETA:n sekakomitean päätös N:o 159/2009, tehty 4 päivänä joulukuuta 2009 , yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 sekä pöytäkirjan 37 muuttamisesta

11.3.2010   
            
            
               FI
            
            
               Euroopan unionin virallinen lehti
            
            
               L 62/65
            
         ETA:n SEKAKOMITEAN PÄÄTÖS
   N:o 159/2009,
   tehty 4 päivänä joulukuuta 2009,
   yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 sekä pöytäkirjan 37 muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 86, 98 ja 101 artiklan,
   sekä katsoo seuraavaa:
   
               (1)
            
            
               Sopimuksen pöytäkirja 31 muutettiin 3 päivänä heinäkuuta 2009 tehdyllä ETA:n sekakomitean päätöksellä N:o 94/2009 (1).
            
         
               (2)
            
            
               Sopimuksen pöytäkirja 37 muutettiin 3 päivänä heinäkuuta 2009 tehdyllä ETA:n sekakomitean päätöksellä N:o 94/2009 (2).
            
         
               (3)
            
            
               Sopimuspuolten yhteistyötä olisi aiheellista laajentaa siten, että se sisältää asiantuntijaryhmän perustamisesta käsittelemään eurooppalaisten GNSS-järjestelmien turvajärjestelyjä 20 päivänä huhtikuuta 2009 tehdyn komission päätöksen 2009/334/EY (3).
            
         
               (4)
            
            
               Sen vuoksi sopimuksen pöytäkirja 31 olisi muutettava, jotta laajennettu yhteistyö voitaisiin aloittaa.
            
         
               (5)
            
            
               Jotta sopimus toimisi moitteettomasti, sen pöytäkirja 37 olisi laajennettava sisältämään päätöksellä 2009/334/EY perustettu eurooppalaisten GNSS-järjestelmien turvajärjestelyjä käsittelevä asiantuntijaryhmä ja pöytäkirja 37 olisi muutettava kyseiseen ryhmään osallistumista koskevien yksityiskohtaisten sääntöjen tarkentamiseksi,
            
         ON PÄÄTTÄNYT SEURAAVAA:
   1 artikla
   Pöytäkirjassa 31 olevan 1 artiklan 8a kohta olisi muutettava seuraavasti:
   
               1.
            
            
               Muutetaan d mukautus e mukautukseksi ja e mukautus f mukautukseksi.
            
         
               2.
            
            
               Lisätään c mukautuksen jälkeen uusi d mukautus seuraavasti:
               
                           ”d)
                        
                        
                           Yksityiskohtaiset säännöt EFTA-valtioiden osallistumisesta sopimuksen 101 artiklan mukaisesti:
                           
                                        
                                    
                                    
                                       Jokainen EFTA-valtio voi komission päätöksen 2009/334/EY (4) 4 artiklan mukaisesti nimetä henkilön, joka osallistuu täysjäsenenä eurooppalaisten GNSS-järjestelmien turvajärjestelyjä käsittelevän asiantuntijaryhmän (GNSS-turvallisuuskomitean) kokouksiin.
                                    
                                 
                                        
                                    
                                    
                                       Euroopan komissio ilmoittaa ryhmän kokouspäivämäärät hyvissä ajoin osallistujille ja toimittaa heille asiaa koskevat asiakirjat.
                                    
                                 
                     
         2 artikla
   Lisätään sopimuksen pöytäkirjaan 37 (luettelosta, josta määrätään 101 artiklassa) kohta seuraavasti:
   
               ”32.
            
            
               GNSS-turvallisuuskomitea (komission päätös 2009/334/EY).”
            
         3 artikla
   Tämä päätös tulee voimaan seuraavana päivänä sen jälkeen, kun viimeinen sopimuksen 103 artiklan 1 kohdan mukainen ilmoitus on tehty ETA:n sekakomitealle (5).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 4 päivänä joulukuuta 2009.
      
         
            ETA:n sekakomitean puolesta
         
         
            Puheenjohtaja
         
         Oda Helen SLETNES
      
   
   
      (1)  EUVL L 277, 22.10.2009, s. 50.
   
      (2)  Katso alaviite 1.
   
      (3)  EUVL L 101, 21.4.2009, s. 22.
   
      (4)  Komission päätös 2009/334/EY, tehty 21 päivänä huhtikuuta 2009 (EUVL L 101, 21.4.2009, s. 22).”
   
      (5)  Valtiosäännön asettamista vaatimuksista ei ole ilmoitettu.